נאזים חכמת

נאזים חכמת (; 20 בינואר 1902 - 3 ביוני 1963) היה משורר ומחזאי טורקי. הוא נחשב למייסד השירה הטורקית החדשה ואחד המשוררים הטורקים החשובים ביותר.

== ביוגרפיה ==
חכמת נולד בסלוניקי, שם שימש אביו כפקיד ממשל עות'מאני. מצד אמו הוא היה ממוצא צ'רקסי, גרמני ופולני. סבה של אמו היה מהמט עלי פאשה. הוא למד בבית הספר היסודי ברובע גוזטפה באיסטנבול, בגיל 11 החל לכתוב את שיריו הראשונים. בנערותו למד בבית הספר התיכון היוקרתי גלאטסראיי ברובע ביוגלו, שם החל ללמוד צרפתית. בשנת 1918 סיים את לימודיו בבית הספר הימי העות'מאני בהייבליאדה, באחד מאיי הנסיכים הממוקם בים מרמרה. במשך תקופה קצרה שירת כקצין חיל הים העות'מאני; אולם בשנת 1919 הוא חלה במחלה קשה ולא החלים לחלוטין, ולכן קיבל פטור משירות בשנת 1920.

חכמת הושפע ממהפכת אוקטובר, והצטרף לתנועת השחרור. ב-1921 הוא נסע עם חבר לאורכה ולרוחבה של אנטוליה במטרה לחיות "עם העם הפשוט". הם נשלחו לאינבולו על חוף הים השחור, ובסוף השנה נכנסו באופן לא-חוקי לברית המועצות הצעירה, שם חוו את זוועות הרעב בערבות דרום אוקראינה. חכמת הגיע למוסקבה ולמד באוניברסיטה הקומוניסטית של המזרח ויצר קשר עם פוטוריסטים רוסיים. שירתו הושפעה במיוחג מסרגיי יסנין וולדימיר מאיאקובסקי. מאז 1924 היה חבר במפלגה הקומוניסטית הטורקית, וב-1925 שוב ברח מטורקיה למוסקבה. ב-1928 ניסה לחזור לטורקיה, נאסר וישב בכלא במשך שמונה חודשים. כתביו החלו להתפרסם.

בשנים 1933 עד 1935 ישב בכלא בבורסה. שם יצר את האפוס "שיח בדרדין". בשנת 1938 הוא נשפט למאסר של 28 שנים, אך הוא לא הפסיק ליצור. בין היתר תרגם את "מלחמה ושלום" של לב טולסטוי לטורקית. בשנות הארבעים מצב בריאותו החל להידרדר. בשנת 1950 החל שביתת רעב, שהצליחה והוא שוחרר.

לצורך פרנסה החל לכתוב תסריטים. אולם, שוב ברח למוסקבה, כאשר נשלח אליו בגיל 49 צו גיוס לצבא. במוסקבה הוא חי כאינטלקטואל מפורסם, נסע לארצות שונות במזרח אירופה, עד שנפטר בגיל 61. הוא קבור בבית העלמין נובודוויצ'יה.
עד שנת 1965 נאסר בטורקיה לפרסם את כתביו. ורק בשנת 2009 הוחזרה לו בדיעבד אזרחותו שנלקחה ממנו.

==תרגום יצירתו לעברית ==
* מבחר שירים, מרחביה: ספרית פועלים, תרגם מצרפתית ומאנגלית: ט. כרמי, 1955.
* ענק כחול עיניים, מבחר השירים, תרגום: עפרה בנג'ו, הוצאת הקיבוץ המאוחד, 2010.
* החיים יפים, אחי, תרגום: רמי סערי, הוצאת כרמל, 2017.
בתרבות:
* בשנת 2004 ביים ניקו ניתאי בתיאטרון קרוב את המחזה של חכמת "מדוע התאבד בנרג'י?"
* בשנת 2005 הוציא אנסמבל אבידין תקליט עם שיריו.

==ראו גם==
*סבהאטין אלי

== קישורים חיצוניים ==

* 

* 
* 
* 
* 
* [https://web.archive.org/web/20121208203439/http://alephnoded.co.il/?p=765 על תרגום שיריו החדש]
* דב חנין [https://web.archive.org/web/20100611082840/http://www.dovblog.org/dov/1926.html על "ענק כחול עיניים" תרגום שיריו]
* 
*[https://www.youtube.com/watch?v=ijQ0eeGDmIc&list=OLAK5uy_l32BedOr4OVDrVK3Ng1kQTeUvg48OjJdQ&index=12] מריה דל מאר בונט וזולפו ליבנלי בשיר על נאזים חיכמת ומראות מלווייתו, בערוץ יוטיוב 

משיריו בתרגום לעברית של רמי סערי:
* "[https://www.ramisaari.com/shehaananim/ שהעננים לא יהרגו את האדם]"
* "[https://www.ramisaari.com/hareshet/ הרשת]" 
* "[https://www.ramisaari.com/bamasa/ במסע]"
* "[https://www.ramisaari.com/milmul/ מלמול בדבר תמונתו של אבידין דינו 'הליכה']" 
* "[https://www.ramisaari.com/meal-layam/מעל לים"

==הערות שוליים==

קטגוריה:משוררים טורקים
קטגוריה:טורקים ממוצא צ'רקסי
קטגוריה:אישים הקבורים בבית העלמין נובודוויצ'יה
קטגוריה:אישים שהונצחו על בולי ברית המועצות
קטגוריה:סלוניקי: אישים
קטגוריה:טורקים שנולדו ב-1902
קטגוריה:טורקים שנפטרו ב-1963